**Проект**

**З А К О Н**

**за изменение и допълнение на** **Закона за автомобилните превози**

(обн., ДВ, бр. 82 от 1999 г.; изм. и доп., бр. 11 и 45 от 2002 г., бр. 99 от 2003 г., бр. 70 от 2004 г., бр. 88, 92, 95, 102, 103 и 105 от 2005 г., бр. 30, 85, 92 и 102 от 2006 г., бр. 42, 80 и 109 от 2007 г., бр. 102 от 2008 г., бр. 93 от 2009 г., бр. 41 от 2010 г., бр. 17 от 2011 г., бр. 38, 50, 60, 99 и 103 от 2012 г., бр. 15, 23, 66 и 109 от 2013 г., бр. 11, 60, 98 и 107 от 2014 г., бр. 14, 60, 81 и 100 от 2015 г. и бр. 32, 58 и 59 от 2016 г., бр. 9 и 93 от 2017 г., бр. 62, 80 и 105 от 2018 г.)

**§ 1.** В чл. 2 се създават ал. 6 и 7:

„(6) Служителите от Изпълнителна агенция „Автомобилна администрация” се легитимират със служебна карта при осъществяване на контрол. Образецът на служебната карта се определя от изпълнителния директор на Изпълнителна агенция „Автомобилна администрация”.

(7) Служителите на Изпълнителна агенция „Автомобилна администрация” при осъществяване на контрол носят униформено облекло. Министърът на транспорта, информационните технологии и съобщенията определя с наредба вида на униформеното облекло, реда за неговото предоставяне и носене, както и другите принадлежности, свързани с изпълнението на служебните задължения на служители от Изпълнителна агенция „Автомобилна администрация”.

**§ 2.** В чл. 3, ал. 2 се изменя така:

„(2) Превозвачите предоставят статистическа информация за извършената от тях превозна дейност при условия и по ред, определени с наредба на министъра на транспорта, информационните технологии и съобщенията.“

**§ 3.** В чл. 6, ал. 3 се правят следните изменения и допълнения:

1. Точка 5 се изменя така:

„5. превози на пощенски пратки, извършвани от пощенски оператори притежаващи индивидуални лицензи за универсална пощенска услуга, по чл. 39 от Закона за пощенските услуги;“.

2. Точка 6 се отменя.

3. Създават се т. 8 – 10:

„8. превоз на лица с увреждания и с намалена подвижност със специални превозни средства от категория М1 по реда на наредбата по чл. 24в;

9. превози на пътници или товари за собствена сметка с изключение на случаите по чл. 12б, ал. 10;

10. превози с атракционна цел.“

**§ 4.** В чл. 7 се правят следните изменения и допълнения:

1. Вал. 1 след думите „с българска регистрация и“ се добавя „за него има издадено удостоверение за техническа изправност със заключение, че превозното средство се допуска за движение по пътищата, отворени за обществено ползване, и“.

2. В ал. 2 се създава т. 5:

„5. липса на публични задължения, освен когато са отсрочени или разсрочени по реда на Данъчно-осигурителния процесуален кодекс.“

3**.** Алинея 5 се изменя така:

„(5) Изискванията за професионална компетентност по ал. 2, т. 2 са изпълнени, когато ръководителите на транспортната дейност на търговците:

1. притежават познания и опит, придобити чрез посещения в курсове за обучение или усвоени в транспортната практика; успешно са положили писмен изпит по предмети, определени в наредбата по ал. 3, и имат най-малко средно образование;

2. са назначени на трудов договор за съответната длъжност или те самите са законни представители, собственици, съдружници или акционери.“

4. Алинея 6 се изменя така:

„(6) Изискванията за финансова стабилност по ал. 2, т. 3 са изпълнени, когато търговецът разполага с достатъчно ресурси, с които може да гарантира нормалното стартиране и функционирането на транспортното предприятие и за него няма получено уведомление по чл. 182, ал. 2, т. 2 или чл. 221, ал. 6 от Данъчно-осигурителния процесуален кодекс. Условията и редът, при които превозвачът доказва финансова стабилност, както и размерът на капитала за първото превозно средство и за всяко следващо превозно средство се определят с наредбата по ал. 3“

5. Алинея 7 се изменя така:

„(7) Изискването за установяване по ал. 2, т. 4 е изпълнено, когато:

1. търговецът е действително и трайно установен на територията на Република България, за което представя декларация за установяване по образец определен в наредбата по чл. 7, ал. 3;

2. разполага с най-малко едно моторно превозно средство с българска регистрация – собствено или наето чрез договор за наем или лизинг;

3. разполага с помещения, в които съхранява счетоводни документи, документи, свързани с назначаването на работа на персонала, документи за периодите на управление и почивка на превозното средство и всякакви други съпътстващи основаната му търговска дейност документи, които подлежат на контрол и трябва да се предоставят на компетентния орган при проверка;

4. разполага с експлоатационен център и място за домуване на пътните превозни средства на територията на Република България.“

**§ 5.** В чл. 7а се правят следните изменения:

1. В ал. 1 думите „освен в случаите, когато превозите се извършват с лиценз на Общността“ се заменя с „или заверено копие на лиценз на Общността“;

2. В ал. 2, след думите „Лицензираните превозвачи“ се поставя запетая и се добавя „лицата по чл. 24е“;

3. В ал. 3 думата „предпътните“ се заличава.

**§ 6**. В чл. 7б се правят следните изменения:

1. В ал. 1, изречение първо се изменя така с „Лицензираните превозвачи, лицата по чл. 24е и лицата, извършващи превози за собствена сметка, осъществяват превози на пътници и товари с превозни средства, за управлението на които се изисква свидетелство за управление на моторно превозно средство от категории C1, C1E, C, CE, D1, D1E, D или DE, само с водачи, които отговарят на изискването за квалификация на водача и притежават карта за квалификация на водача за съответната категория или сертификат за водач на моторно превозно средство за обществен превоз на товари по шосе.“

2. В ал. 2 се правят следните изменения:

„(2) Моторните превозни средства от категории М2 и М3, с които се извършва обществен превоз на пътници, се оборудват с устройство за мобилно видеонаблюдение и обезопасителни колани за водача и за пътниците.“

3. Алинея 3 се изменя така:

(3) Изискването за обезопасителни колани по ал. 2 не се прилага за моторни превозни средства от категории М2 и М3, клас А и клас I, и за моторни превозни средства от категории М2 и М3, клас В и клас II, с които се извършва специализиран превоз и превоз на пътници по редовни автобусни линии, когато превозът е с еднопосочна дължина на маршрута до 30 км.

**§ 7.** В чл. 8 се правят следните изменения и допълнения:

1. В ал. 2 се създава изречение второ:

„За издаването на лиценз и/или заверени копия и/или удостоверения за обществен превоз на моторно превозно средство, лицето по чл. 7, ал. 2, подава в Изпълнителна агенция „Автомобилна администрация” заявление по образец с приложени към него документи, определени с наредбата по чл. 7, ал.3.“

2. Създава се нова ал. 3:

„(3) При нередовности и/или непълноти на представените документи по ал. 2, изпълнителният директор на Изпълнителна агенция „Автомобилна администрация” в срок до 3 работни дни, при бърза поръчка и до 10 работни дни при обикновена, писмено уведомява лицето и дава срок 10 работни дни, за отстраняването им. При неотстраняване на нередовностите и/или непредоставяне на необходимата информация в срока, административното производство се прекратява.“

3. Досегашната ал. 3 става ал. 4 и се изменя така:

„(4) Срокът на лиценз за извършване на превоз на пътници или товари на територията на Република България и на лиценз на Общността се продължава за нови 10 години, ако лицензираният превозвач е направил писмено заявление за това до 30 дни преди изтичането на срока на валидност на лиценза и отговаря на изискванията, определени в наредбата по чл. 7, ал. 3.“

4. Досегашната ал. 4 става ал. 5 и се изменя така:

„(5) Издаването на лиценз или продължаването на срока му се извършва в срок до 15 календарни дни от подаване на заявлението или от отстраняване на непълнотите по ал. 3 при обикновена поръчка и в срок до 7 работни дни при бърза поръчка.”

**§ 8.** В чл. 11 се правят следните изменения и допълнения:

1. В ал. 1, т. 1, б. „в“ след думите „при осъществяване на дейността от превозвача” се добавя „системно”.

2. Създават се ал. 3 и 4:

„(3) В случаите по ал. 1, т. 2 правата, произтичащи от лиценз за извършване на превоз на пътници или товари на територията на Република България или от лиценз на Общността не се прекратяват, когато за превозвача е образувано производство за прекратяване на правата по реда на ал. 1, т. 1 - до приключване на производството, или при започнала проверка в предприятието по реда на чл. 91а - до нейното приключване.

(4) Превозвачът връща в Изпълнителна агенция „Автомобилна администрация“ лицензите, заверените копия на лиценза на Общността или удостоверенията за обществен превоз на пътници и товари в срок до 14 дни, считано от датата на прекратяване на правата, произтичащи от лиценза.“

**§ 9.** В чл. 12 се правят следните изменения и допълнения:

1. В ал. 1 думите „търговци, притежаващи удостоверения за регистрация“ се заменят с „търговец, притежаващ удостоверение за регистрация и отговарящ на изискванията на чл. 7, ал. 2, т. 5, наричан по-нататък регистриран превозвач“;

2. В ал. 2 запетаята се заличава и думите „където се води публичен регистър“ се заменят с „и се вписва в единен таксиметров регистър, който е публичен“.

3. В ал. 3 думата „лицата“ се заменя с „търговците“.

4. В ал. 8, буква „в“ след думите „от превозвача“ се добавя „системно“

**§ 10.** В чл. 12а, се правят следните изменения и допълнения:

1. В ал. 1:

а) в т. 3 думите „номер по БУЛСТАТ“ се заменят с „ЕИК“;

б) създават се т. 6 и 7:

„6. име и фамилия на водачите, които извършват дейността от името на регистриран превозвач, но за своя сметка;

7. номер и дата на валидност на издадено разрешение за всеки автомобил;“

в) досегашната т. 6 става т. 8.

2. Алинея 5 се изменя така:

„(5) Условията и редът за извършване на таксиметров превоз на пътници и редът за регистрация и заличаване от регистъра по чл. 12, ал. 2, се определят с наредба на министъра на транспорта, информационните технологии и съобщенията.“

**§ 11.** В чл. 12б се правят следните изменения и допълнения:

1. В ал. 11 се създава изречение второ:

„Уведомлението съдържа най-малко данните по ал. 12“;

2. Създава се ал. 12:

„(12) Изпълнителна агенция „Автомобилна администрация“ създава и поддържа база данни за лицата, извършващи превози на пътници и товари за собствена сметка, съдържаща следната информация:

1. наименование на едноличния търговец или юридическото лице;

2. ЕИК;

3. седалище и адрес на управление на търговеца;

4. информация за вида на превоза, който се извършва;

5. регистрационен номер, марка и модел на превозните средства, с които се извършва превоза.“

**§ 12.** В чл. 19 се правят следните изменения и допълнения:

1. В ал. 2 думите „когато възложителят предвижда компенсиране на превозвачите за извършени разходи и/или им предоставя изключителни права срещу изпълнението на задължение за обществена услуга” се заменят с „в зависимост от разполагаемите финансови средства и възможностите за прехвърляне на оперативния риск на икономически оператор. Когато превозите по автобусни линии се възлагат, без да се прехвърля оперативният риск на икономическия оператор, възлагането се извършва по реда на Закона за обществените поръчки. В останалите случаи изпълнението на превозите се възлага при условията и по реда на Закона за концесиите.“

2. Алинея 6 се изменя така:

„(6) Кметовете на общини уведомяват писмено органа, утвърдил съответното маршрутно разписание от областната или републиканската транспортна схема, за намеренията си да започнат процедура за възлагане на превозите по това маршрутно разписание. Процедурата по възлагане на превозите по съответното маршрутно разписание започва след разрешение от съответния орган. Договорът за възлагане на превоз на пътници по съответното маршрутно разписание е недействителен, когато процедурата по възлагане е открита без разрешение от органа, утвърдил съответното маршрутно разписание.“

3. Създава се ал. 8:

„(8) На общини, които не са изпълнили или са нарушили задълженията си по ал. 6 и 7, не се предоставят средствата от държавния бюджет по § 4, ал. 1.“

**§ 13.** В чл. 22 се правят следните изменения и допълнения:

1. В ал. 1 след думите „автобусни линии“ се добавя „от областните и републиканската транспортни схеми“.

2. Създава се нова ал. 3:

„(3) Собствениците на автогари могат да допускат срещу заплащане превозвачи, извършващи случайни или специализирани превози на пътници.“

3. Досегашната ал. 3 става ал. 4 и се изменя така:

„(4) Собствениците на автогари прилагат еднакви критерии спрямо всички превозвачи от съответната транспортна схема при определяне размера на цените за преминаване, за престой и за предоставяне на право за продажба на билети.“

4. Алинея 5 се изменя така;

„(5) Определянето на цените по ал. 4, техният максимален размер и ежегодната актуализация на този размер се определят с методика, одобрена от министъра на транспорта, информационните технологии и съобщенията на база на категоризиране на автогарите.“

**§ 14.** В чл. 23, ал. 2 след думата „писмено“ се добавя „или по електронен път“.

**§ 15.** В член 23а думите „през светлата част на денонощието“ се заменят с „в часовия диапазон между 06:00 и 21:00 часа.“

**§ 16.** В чл. 24 се правят следните изменения и допълнения:

1. В ал. 1:

„(1) Таксиметров превоз на пътници се извършва от лицата по чл. 12, ал. 1, с леки автомобили до седем места, включително мястото на водача, вписани в регистъра по чл. 12, ал. 2, които са оборудвани с електронен таксиметров апарат с оценено съответствие по реда на Закона за техническите изисквания към продуктите и след издаване на разрешение за таксиметров превоз на пътници.“

2. В ал. 2 след думите „само с автомобили,“ се добавя „които отговарят на изискванията на наредбата по чл. 12а, ал. 5, за тях има издадено валидно удостоверение за техническата изправност със заключение, че превозното средство се допуска за движение по пътищата, отворени за обществено ползване“;

3. Алинея 3 се изменя така:

„(3) Ръководителят на съответното регионално звено на Изпълнителна агенция „Автомобилна администрация“ издава удостоверение на водач на лек таксиметров автомобил на лице, което:

1. притежава свидетелство за управление на моторно превозно средство от категория В, издадено в Република България;

2. не е осъждано за тежко умишлено престъпление или за престъпления от общ характер по реда на глава втора „Престъпления против личността“, по реда на глава пета „Престъпления против собствеността“ или по реда на глава единадесета, раздел II „Престъпления против транспорта и съобщенията“ от Наказателния кодекс.;

3. не е лишено от право да управлява моторни превозни средства по съдебен или административен ред или свидетелството му за управление да не е временно отнето с приложена принудителна административна мярка по реда на чл. 171, т. 1 или 4 от Закона за движението по пътищата или чл. 69а от Наказателно-процесуалния кодекс;

4. няма наложени административни наказания за управление на моторно превозно средство с концентрация на алкохол в кръвта над 0,5 на хиляда до 1,2 на хиляда през последната година;

5. притежава валидно удостоверение за психологическа годност по смисъла на наредбата по чл. 152, ал. 1, т. 2 от Закона за движението по пътищата;

6. не му е отнемано удостоверението на водач на лек таксиметров автомобил по реда на чл. 106а, ал. 1, т. 7 през последната година;

7. успешно е положило изпит по теми, определени с наредбата по чл. 12а, ал. 5.“ 4. Алинея 4 се изменя така:

„(4) Удостоверението се издава за срок 5 години. Ново удостоверение с нов срок на валидност 5 години се издава без полагане на изпит, ако лицето отговаря на изискванията по ал. 3, т. 1 – 6 и е подало заявление за преиздаване не по-късно от 6 месеца след изтичането на валидността на удостоверението на водач на лек таксиметров автомобил.“.

5. В ал. 6 думите „ал. 3, т. 1 – 4“ се заменят с „ал. 3, т. 1 – 7“.

6. В ал. 7 думите „ал. 3, т. 1 – 4“ се заменят с „ал. 3, т. 1 – 6“.

7. Създава се нова ал. 9:

„(9) След извършване на превоза, водачът на лек таксиметров автомобил издава фискална касова бележка, по реда на Наредба № Н-18 от 2006 г. за регистриране и отчитане на продажби в търговските обекти чрез фискални устройства (обн., ДВ, бр. 106 от 2006 г.), която трябва да съдържа информацията, определена с наредбата по чл. 12а, ал. 5.“

**§ 17.** В чл. 24а се правят следните изменения и допълнения:

1. Алинея 5 се изменя така:

„(5) Издадените разрешения се вписват в регистъра по чл. 12, ал. 2.“;

2. В ал. 8 се създава т. 5:

„5. Когато водачът извършващ дейността от името на регистриран превозвач, престане да отговаря на изискванията на чл. 24, ал. 3, т. 1-6.“

**§ 18.** Член 24б се отменя

**§ 19.** Член 24в се изменя така:

„Чл. 24в (1) Условията и редът за извършване на превоз на лица с увреждания и на лица с намалена подвижност със специални превозни средства се определят с наредба на съответния общински съвет.

(2) Превозите по ал. 1 могат да бъдат извършвани както от превозвачи, така и от общини и юридически лица с нестопанска цел за общественополезна дейност.

(3) Превозите по ал. 1 могат да бъдат извършвани със специални превозни средства от категория М1 и М2.“

**§ 20.** В чл. 24г се правят следните изменения и допълнения:

1. Досегашният текст става ал. 1;

2. Създава се ал. 2:

„(2) Кметовете на общини водят регистри на пътните превозни средства и на съставите от пътни превозни средства, с които се извършват превозите по ал. 1 на територията на техните общини.“

**§ 21.** Създава се чл. 24д:

„Чл. 24д (1) При извършване на превози с атракционна цел се издава един от следните превозни документи:

1. билети по реда на Наредба № Н-18 от 2006 г. за регистриране и отчитане на продажби в търговските обекти чрез фискални устройства от:

а) електронни касови апарати с фискална памет;

б) фискални принтери;

в) фискални устройства, вградени в автомати за самообслужване, като билетът се издава на хартиен носител;

г) интегрирани автоматизирани системи за управление на търговската дейност.

2. билети по реда на Наредбата за условията и реда за отпечатване и контрол върху ценни книжа (обн., ДВ, бр. 101 от 1994 г.);

3. електронни билети:

(2) Превозните документи по ал. 1 съдържат най-малко следните реквизити:

а) наименованието и адреса на физическото или юридическото лице, регистрирано като търговец, което извършва превоза с атракционна цел;

б) надпис „Билет за атракционен превоз“;

в) номер на билета;

г) превозна цена;

д) дата на издаване на билета – за превозните документи по ал. 1, т. 1;

е) маршрут.“

**§ 22.** Създава се раздел IV с членове 24е и 24ж:

„Раздел IV

Превоз на повредено превозно средство

Чл. 24е. (1) Превоз на повредено превозно средство (пътна помощ) по пътищата, отворени за обществено ползване, се извършва от физически или юридически лица, регистрирани по Търговския закон или по Закона за юридическите лица с нестопанска цел, както и от лица, регистрирани по законодателството на държава - членка на Европейския съюз, или на друга държава - страна по Споразумението за Европейското икономическо пространство, вписани в регистър по ал. 5 и разполагащи с поне едно превозно средство с българска регистрация, собствено или наето, което отговаря на изискванията на ал. 6.

(2) Удостоверението за вписването в регистъра се издава от изпълнителния директор на „Изпълнителна агенция „Автомобилна администрация“ или от оправомощено от него длъжностно лице въз основа на следните документи:

1. писмено заявление, в което се посочва пълното наименование и данни за регистрацията на лицето, от което е подадено;

2. списък на превозните средства, с които ще се извършва услугата превоз на превозно средство за ремонт;

3. заверено копие на договор за наем или лизинг на автомобилите със срок на наема или лизинга, не по-малък от една година, в случаите, когато лицето не ползва само собствени превозни средства, валиден към датата на подаване на искането за издаване на удостоверението за вписването в регистъра; в договора се вписва, че автомобилът ще се ползва за извършване на пътна помощ;

4. документ, удостоверяващ правата на кандидата като абонат на телефонния номер за повикване на пътна помощ;

5. копие от документ за платена такса за издаване на удостоверение.

(3) Когато искането по ал. 2 се подава от лица, регистрирани по законодателството на държава – членка на Европейския съюз, или на друга държава – страна по Споразумението за Европейското икономическо пространство, се прилага и документ, удостоверяващ регистрация по законодателството на държава – членка на Европейския съюз, или на друга държава – страна по Споразумението за Европейското икономическо пространство.

(4) Изпълнителна агенция „Автомобилна администрация“ създава, води и поддържа регистър на лицата, извършващи пътна помощ. В регистъра се вписват:

1. номер и дата на удостоверението по ал. 2;

2. наименование и ЕИК на лицето по ал. 1;

3. данни за моторните превозни средства;

а) регистрационен номер;

б) марка и модел;

4. дата на заличаване на регистрацията и основанията за това.

(5) Лицата по ал. 1 извършват дейността със собствени или наети специални превозни средства от категории N2 или N3, оборудвани за превоз на автомобили и вписани в регистъра по ал. 4.

(6) Превозните средства по ал. 5 трябва да бъдат обозначени с надпис „ПЪТНА ПОМОЩ“, наименованието на лицето по ал. 1 и телефонен номер за приемане на заявки за извършване на дейността.

(7) За вписване или отписване на превозни средства в регистъра по ал. 5, се подава заявление, към което се прилагат документите по ал. 2, т. 1-3 и 5.

(8) Заявленията по ал. 2 и 7 могат да бъдат изпратени и по електронен път или чрез лицензиран пощенски оператор.

(9) Изпълнителният директор на Изпълнителна агенция „Автомобилна администрация“ или оправомощено от него лице отказва издаването на удостоверение за регистрация или вписване на превозни средства в регистъра по ал. 4 с мотивирана заповед, когато не са изпълнени изискванията на ал. 2, 5 или 6.

(10) Заповедта подлежи на обжалване по реда на Административнопроцесуалния кодекс. Жалбата не спира изпълнението на заповедта.

24ж. (1) Правата произтичащи от регистрацията по чл. 24е, ал. 2 се прекратяват:

1. със заличаване на регистрацията;

2. с прекратяването на дейността на едноличния търговец;

3. с прекратяването на юридическото лице;

4. по заявление на неговия притежател.

(2) Регистрацията се заличава, когато се установи, че е издадена въз основа на неистински документ или документ с невярно съдържание, лицето престане да отговаря на изискванията на чл. 24е, ал 1 или при осъществяване на дейността от лицата по чл. 24е, ал. 1, са извършени системни нарушени на този закон или на издадените въз основа на него подзаконови нормативни актове.

(3) Регистрацията се заличава с мотивирана заповед на изпълнителният директор на Изпълнителна агенция „Автомобилна администрация“ или оправомощено от него длъжностно лице.

(4) Заповедта подлежи на обжалване по реда на Административнопроцесуалния кодекс. Жалбата не спира изпълнението на заповедта.“

**§ 23.** В чл. 29б, думите „през светлата част на денонощието“ се заменят с „в часовия диапазон между 06:00 и 21:00 часа“.

**§ 24.** В чл. 32, текста: „установи нарушение” се заменя с „установят системни нарушения”

**§ 25.** В чл. 35, ал. 2 думите „през светлата част на денонощието“ се заменят с „в часовия диапазон между 06:00 и 21:00 часа“.

**§ 26**. В чл. 36, ал. 1 думите „да издава“ се заменя с „да осигури издаването на“.

**§ 27.** В чл. 37, ал. 1 се изменя така:

„Водачът задължително предоставя багажна разписка на пътника за всеки отделен багаж, предаден за превоз в багажното помещение на автобуса.“

**§ 28.** В чл. 39 се правят следните изменения и допълнения:

1. В ал. 1, т. 1 думите „(обн., ДВ, бр. 106 от 2006 г.; изм., бр. 7 и 79 от 2007 г., бр. 77 от 2009 г., бр. 49 от 2010 г., бр. 48 и 64 от 2011 г., бр. 7, 27, 54, 78 и 102 от 2012 г., бр. 40 от 2013 г., Решение № 5079 на Върховния административен съд от 2013 г. – бр. 93 от 2013 г.; изм., бр. 111 от 2013 г.)“ се заличават.
2. В ал. 2, т. 2 се правят следните допълнения:

б) в б. „е“ след думата „маршрут“ се поставя тире и се добавя „за превозните документи по ал. 1, т. 1“;

в) в б. „ж“ след думата „акт“ се поставя тире и се добавя „за превозните документи по ал. 1, т. 1“;

**§ 29.** В чл. 41, ал. 1 навсякъде думата „превозвачът“ се заменя с „водачът“

**§ 30.** Създава се нова „Глава шест „б” с чл. 90в:

„Глава шест „б”

БРАНШОВИ СДРУЖЕНИЯ

Чл. 90в. (1) Браншови сдружения в областта на автомобилните превози се учредяват, регистрират, управляват, преобразуват и прекратяват по реда на Закона за юридическите лица с нестопанска цел.

(2) Браншовите сдружения по ал. 1 подават информация до Изпълнителна агенция „Автомобилна администрация“ при регистриране, преобразуване или прекратяване на дейността си.

(3) Изпълнителна агенция „Автомобилна администрация“ публикува на интернет страницата на агенцията списък на браншовите сдружения по ал. 2.“

**§ 31.** В чл. 91 се правят следните изменения и допълнения:

1. В ал. 1 след думите „Министерство на вътрешните работи“ се поставя запетая и се добавя „Министерство на правосъдието“.

2. В ал. 3 се създава т. 13:

„13. да предпишат мерки за отстраняване на нарушението, възникнало при осъществяването на дейността от превозвача и дават срок за отстраняването му.“

**§ 32.** В чл. 93 се правят следните изменения:

1. В ал. 1 думите „редовно издадени лиценз“ се заменят с „издадено за моторното превозно средство удостоверение за обществен превоз на пътници или товари, заверено копие на лиценз на Общността“;

2. В ал. 2 числото 500 се заменя с 100;

3. В ал. 5 се правят следните изменения:

а) думите „периода на светлата част на денонощието“ се заменят с „часовия диапазон между 6 и 21 часа“;

б) в т. 1 числото 1000 се заменя с 500;

в) в т. 2 числото 3000 се заменя с 1000;

4. В ал. 6 числото 1000 се заменя с 300;

5. В ал. 7 числото 500 се заменя с 200;

6. В ал. 8 думите „предпътен медицински преглед“ се заменят с „медицински преглед по условия и ред, определени с наредбата по чл. 7а, ал. 3“ и числото 500 се заменя с 200;

7. В ал. 9 числото 1000 се заменя с 500.

**§ 33.** В чл. 93б се правят следните изменения:

1. навсякъде числото 500 се заменя с 300;

2. навсякъде числото 1500 се заменя с 500;

3. навсякъде числото 1000 се заменя с 500.

**§ 34.** В чл. 93в се правят следните изменения:

1. В ал. 3 числото 500 се заменя със 100;

2. В ал. 6 числото 1500 се заменя със 500;

3. В ал. 7, т. 1 се заличава;

4. В ал. 8-12 числото 1500 се заменя с 500;

5. В ал. 21, т. 2 числото 1500 се заменя с 500;

6. В ал. 24 числото 500 се заменя с 100;

**§ 35.** В чл. 93г се създава ал. 4:

„(4) На превозвач или на лице по чл. 12б, ал. 1, което извършва превоз за собствена сметка, които не спазват изискванията за извличането на данните от тахографа или от картата на водача, определени с наредбата по чл. 98, ал. 1, когато това не е довело до загуба на данни, се налага имуществена санкция в размер на 200 лв.“

**§ 36**. В чл. 94, ал. 2 се изменя така:

„(2) Който допусне извършването на обществен превоз на пътници без да осигури на водача необходимите документи за платена превозна цена и багажни разписки, се наказва с глоба или с имуществена санкция в размер на 1500 лв.“

**§ 37.** В чл. 95, ал. 1 се правят следните изменения:

1. В основния текст след думите „моторно превозно средство, с което“ се добавя „се извършва таксиметров превоз или превоз на пътници или товари, или превоз за собствена сметка, и моторното превозно средство:“

2. В т. 3 след думата „апарат“ се добавя „в режим на отчитане на превоза“.

**§ 38.** В чл. 96 се правят следните изменения и допълнения:

1.Вал. 1, т. 1 думите „водачът на което не е снабден със заверено копие на лиценз“ се заменят с „което не е включено в списъка на превозните средства към лиценза“

2. В ал. 5:

а) в т. 1 се създава б. „г“:

„г) допусне или разпореди извършването на превоз с моторно превозно средство, водачът на което не е снабден със заверено копие на лиценз на Общността.“;

б) точка 3 се изменя така:

„3. Който не организира извършването на медицински прегледи на водачите съгласно изискванията, определени с наредбата по чл. 7а, ал. 3 или допусне или разпореди извършването на обществен превоз или превоз за собствена сметка на пътници или на товари от водачи, които не са преминали медицински преглед в съответствие с изискванията на наредбата по чл. 7а, ал. 3.“

**§ 39.** В чл. 96б, ал. 1 думите „периода на светлата част на денонощието“ се заменят с „часовия диапазон между 06:00 и 21:00 часа“.

**§ 40.** Създава се чл. 96д:

„Чл. 96д (1) Наказва се с глоба в размер на 500 лв. ръководител на транспортна дейност на предприятие, който не изпълни задълженията си по този закон и на подзаконовите нормативни актове, издадени въз основа на него.

(2) За повторно нарушение по ал. 1 наказанието е глоба в размер на 1000 лв.“

**§ 41.** В Чл.104 се правят следните изменения:

1. В ал. 3 и ал. 4, числото 3000 се заменя с 1000;
2. В ал.5 числото 2000 се заменя с 1000;
3. В ал. 6, числото 3000 се заменя със 1500;
4. В ал.7 числото 5000 лв. се заменя с 2000 лв.;
5. Алинея 13 се изменя така:

„(13) Когато нарушението по ал 1, 2, 4, 7, 10 и 12 е извършено повторно, наказанието е имуществена санкция в двоен размер, а при системни нарушения - наказанието е имуществена санкция в троен размер и отнемане на лиценза за извършване на превоз на пътници или товари на територията на Република България или лиценза на Общността”.

**§ 42.** Вчл. 104з се правят следните изменения:

1. Алинея 1 се изменя така:

„(1) Превозвач, който не е върнал в Изпълнителна агенция „Автомобилна администрация“ в 14 дневен срок:

1. заверено копие на лиценз на Общността или удостоверение за обществен превоз на пътници или товари на територията на Република България в случаите по чл. 11, ал. 2, се наказва с имуществена санкция в размер на 500 лв. за всяко невърнато копие или удостоверение;

2. лиценз, заверено копие на лиценз на Общността или удостоверение за обществен превоз на пътници или товари на територията на Република България в случаите по чл. 11, ал. 4, се наказва с имуществена санкция в размер на 500 лв. за всеки невърнат лиценз, копие или удостоверение.“

2. Алинея 2 се изменя така:

„(2) Превозвач, който не е върнал в Изпълнителна агенция „Автомобилна администрация” в 14 дневен срок заверено копие на лиценз на Общността или удостоверение за обществен превоз на пътници или товари на територията на Република България в случаите по чл. 106а, ал. 1, т. 6 се наказва с имуществена санкция в размер на 500 лева за всяко невърнато копие или удостоверение.“

3. Алинея 4 се изменя така:

„(4) Превозвач, на когото е приложена принудителна административна мярка по чл. 106а, ал. 1, т. 6, но извършва обществен превоз на пътници или товари, се наказва с имуществена санкция в размер на 2000 лв.“

4. Алинея 6 се изменя така:

„(6) Превозвач, който преотстъпи заверено копие на лиценз на Общността или допусне извършването на обществен превоз на пътници или товари с невалидно, отнето или преотстъпено заверено копие на лиценз на Общността, се наказва с имуществена санкция в размер на 1500 лв. Със съставянето на акта за установяване на административно нарушение завереното копие се отнема.“

5. Алинея 7 се изменя така:

„(7) При повторно нарушение по ал. 4, 5 и 6 се налага имуществена санкция в размер на 3000 лв.“

**§ 43.** Създава се чл. 104и:

„(1) Водач, който извършва превоз на повредено превозно средство по пътищата, отворени за обществено ползване, без редовно издадено удостоверение за вписване в регистъра по чл. 24е, ал. 4 се наказва с глоба в размер на 1000 лв.

(2) Който допусне извършването на превоз на повредено превозно средство по пътищата, отворени за обществено ползване с превозно средство, което:

1. не отговаря на изискванията на чл. 24е, ал. 5 се налага имуществена санкция в размер на 1000 лв.;

2. не е обозначено съгласно изискванията на чл. 24е, ал. 6 се налага имуществена санкция в размер на 500 лв.;

3. с превозно средство, което не е вписано в регистъра по чл. 24е, ал. 4 се налага имуществена санкция в размер на 1000 лв.

(3) При повторно нарушение по ал. 1 и 2 санкциите се налагат в двоен размер.“

**§ 44.** В чл. 106а се правят следните изменения и допълнения:

1. В ал. 1:

а) точки 1 и 2 се изменят така:

„1. спиране от движение за срок 12 месеца на моторно превозно средство, с което се извършва обществен превоз на пътници или товари, без за него да има издадено, заверено копие от лиценз на Общността или удостоверение за обществен превоз на пътници или товари, или не е включено в списък към удостоверение за регистрация за извършване на таксиметров превоз на пътници или с което се извършва превоз за собствена сметка на пътници или товари без да са изпълнени изискванията по чл. 12б, ал. 1 и ал. 11, или с което се извършва превоз на повредено превозно средство без да са изпълнени изискванията по чл. 24е;

2. спиране от движение за срок 24 месеца на моторно превозно средство при повторно извършване на нарушение по т. 1.“;

б) в т. 3, буква „б“ след думите „специализиран превоз“ се поставя запетая и се добавя „превоз за собствена сметка или таксиметров превоз с невключен таксиметров апарат“:

в) точка 4 се изменя така:

„4. временно отнемане на свидетелството за управление на моторно превозно средство на водач, който:

а) е нарушил правилата за времето за управление, прекъсване на управлението или почивка - докато не бъде ползвано времето за прекъсване или почивка;

б) извършва обществен превоз на пътници или товари с моторно превозно средство без за него да има издадено, заверено копие от лиценз на Общността или удостоверение за обществен превоз на пътници или товари, или не е включено в списък към удостоверение за регистрация за извършване на таксиметров превоз на пътници– за срок от 1 година;

в) извършва обществен превоз на пътници по автобусни линии под формата на случаен или специализиран превоз, превоз за собствена сметка или с лек таксиметров автомобил с невключен таксиметров апарат – за срок от 1 година.“

г) създава се т. 7:

„7. Временно отнемане на удостоверението на водач на лек таксиметров автомобил за срок от една година на водач на лек таксиметров автомобил, който извършва таксиметров превоз на пътници:

а) без включен таксиметров апарат в режим на регистриране на превоза;

б) без издадено разрешение и/или не е включено в списъка към удостоверение за регистрация за извършване на таксиметров превоз на пътници;

в) с таксиметров апарат, който не е с оценено съответствие и/или преминал метрологичен контрол;

г) с лек таксиметров автомобил, оборудван с устройство или приспособление, свързано с работата на таксиметровия апарат, което дава възможност за записване и отчитане на неверни данни;

д) при повторно извършване на нарушения на този закон, за които има влезнали в сила наказателни постановления и/или принудителни административни мерки.“

2. В ал. 2 се създава т. 6:

„6. Отнемане на удостоверението на водач на лек таксиметров автомобил.“

3. Алинея 7 се изменя така:

„(7) Табелите с регистрационните номера и документите, удостоверяващи регистрацията на моторното превозно средство иззети по реда на ал. 3, се връщат след изтичане на срока по ал. 1, т. 1 или т. 2 и заплащане на наложената с наказателното постановление глоба.“

4. Създава се ал. 8:

„(8) Свидетелството за управление, иззето по реда на ал. 1, т. 4, букви „б“ и „в“, се изпраща на органа, който го е издал, заедно с копие на заповедта за наложена принудителната административна мярка.“.

**§ 45.** В § 1 от Допълнителните разпоредби се правят следните изменения:

1. Точка 1 се изменя така:

„1.„Обществен превоз” е превоз, извършван за чужда сметка или срещу заплащане, или икономическа облага, който се извършва с моторно превозно средство.

2. Точка 2 се изменя така:

„2.„Обществен превоз на пътници“ е дейност на физическо или юридическо лице, което извършва услуги по извършване на превоз на пътници за чужда сметка или срещу заплащане, или икономическа облага, както и празните курсове, направени във връзка с превоза.“

3. Точка 3 се изменя така:

„3. „Превоз на товари“ е превоз на товари, осъществяван от физическо или юридическо лице за чужда сметка или срещу възнаграждение, с моторни превозни средства, конструирани и оборудвани за превоз на товари, както и празните курсове направени във връзка с превоза.“

4. Точка 28 се изменя така:

„28. „Системно“ е нарушението, извършено три или повече пъти в едногодишен срок от влизането в сила на първото наказателно постановление или на първия електронен фиш, с който на нарушителя се налага наказание за същото по вид нарушение.“

5. Точка 36 се отменя.

6. Създават се т. 56 и 57:

„56. „Икономическа облага” е всяка икономическа изгода, която лицето не би получило при нормални пазарни условия или обратно - ще избегне разходите, които нормално би трябвало да бъдат отчислени от собствените му финансови ресурси, като по този начин се попречи на последиците от безпрепятственото действие на пазарните механизми.

57. „Превоз с атракционна цел“ е превоз на пътници по предварително определен маршрут от кмета на съответната община, със състав от превозни средства, състоящ се от моторно превозно средство с максимална конструктивна скорост не превишаваща 25 km/h, предназначено за теглене на пътно превозно средство и едно или повече ремаркета, специално проектирани за превоз на пътници.“.

**§ 46.** Параграф 4, ал. 1 от Заключителните разпоредби се изменя така:

1. В основния текст след думите „държавния бюджет на Република България“ се добавя „и в общинските бюджети“
2. В т. 1 думите „по предложение на министъра на транспорта, информационните технологии и съобщенията“ се заличават.

**§ 47.** В Закона за движението по пътищата **(**обн., ДВ, [бр. 20](apis://Base=NORM&DocCode=4321001&Type=201) от 1999 г., изм., [бр. 1](apis://Base=NORM&DocCode=4321002&Type=201) от 2000 г., изм. и доп., [бр. 43](apis://Base=NORM&DocCode=4321003&Type=201) от 2002 г., [бр. 76](apis://Base=NORM&DocCode=4321004&Type=201) от 2002 г., доп., [бр. 16](apis://Base=NORM&DocCode=4321005&Type=201) от 2003 г., [бр. 22](apis://Base=NORM&DocCode=4321006&Type=201) от 2003 г., изм. и доп., [бр. 6](apis://Base=NORM&DocCode=4321007&Type=201) от 2004 г., изм., [бр. 70](apis://Base=NORM&DocCode=4321008&Type=201) от 2004 г., изм. и доп., [бр. 85](apis://Base=NORM&DocCode=4321009&Type=201) от 2004 г., изм., [бр. 115](apis://Base=NORM&DocCode=43210579&Type=201) от 2004 г., изм. и доп., [бр. 79](apis://Base=NORM&DocCode=43210592&Type=201) от 2005 г., [бр. 92](apis://Base=NORM&DocCode=43210599&Type=201) от 2005 г., изм., [бр. 99](apis://Base=NORM&DocCode=432105102&Type=201) от 2005 г., доп., [бр. 102](apis://Base=NORM&DocCode=432105103&Type=201) от 2005 г., изм. и доп., [бр. 103](apis://Base=NORM&DocCode=43215105&Type=201) от 2005 г., [бр. 105](apis://Base=NORM&DocCode=43210630&Type=201) от 2005 г., изм., [бр. 30](apis://Base=NORM&DocCode=43210634&Type=201) от 2006 г., изм. и доп., [бр. 34](apis://Base=NORM&DocCode=43210661&Type=201) от 2006 г., [бр. 61](apis://Base=NORM&DocCode=43210664&Type=201) от 2006 г., изм., [бр. 64](apis://Base=NORM&DocCode=43210682&Type=201) от 2006 г., бр. 80 от 2006 г., [бр. 82](apis://Base=NORM&DocCode=43210685&Type=201) от 2006 г., доп., [бр. 85](apis://Base=NORM&DocCode=43216102&Type=201) от 2006 г., изм., [бр. 102](apis://Base=NORM&DocCode=43210722&Type=201) от 2006 г., изм. и доп., [бр. 22](apis://Base=NORM&DocCode=43210751&Type=201) от 2007 г., [бр. 51](apis://Base=NORM&DocCode=43210753&Type=201) от 2007 г., изм., [бр. 53](apis://Base=NORM&DocCode=43210797&Type=201) от 2007 г., [бр. 97](apis://Base=NORM&DocCode=432107109&Type=201) от 2007 г., изм. и доп., [бр. 109](apis://Base=NORM&DocCode=432108036&Type=201) от 2007 г., изм., [бр. 36](apis://Base=NORM&DocCode=432108043&Type=201) от 2008 г., доп., [бр. 43](apis://Base=NORM&DocCode=432108069&Type=201) от 2008 г., изм. и доп., [бр. 69](apis://Base=NORM&DocCode=432108088&Type=201) от 2008 г., [бр. 88](apis://Base=NORM&DocCode=432108102&Type=201) от 2008 г., изм., [бр. 102](apis://Base=NORM&DocCode=432109074&Type=201) от 2008 г., [бр. 74](apis://Base=NORM&DocCode=432109075&Type=201) от 2009 г., изм. и доп., [бр. 75](apis://Base=NORM&DocCode=432109082&Type=201) от 2009 г., изм., [бр. 82](apis://Base=NORM&DocCode=432109093&Type=201) от 2009 г., [бр. 93](apis://Base=NORM&DocCode=432110054&Type=201) от 2009 г., изм. и доп., [бр. 54](apis://Base=NORM&DocCode=432110098&Type=201) от 2010 г., изм., [бр. 98](apis://Base=NORM&DocCode=432110100&Type=201) от 2010 г., [бр. 100](apis://Base=NORM&DocCode=432111010&Type=201) от 2010 г., изм. и доп., [бр. 10](apis://Base=NORM&DocCode=432111019&Type=201) от 2011 г., изм., [бр. 19](apis://Base=NORM&DocCode=432111039&Type=201) от 2011 г., изм. и доп., [бр. 39](apis://Base=NORM&DocCode=432111048&Type=201) от 2011 г., изм., [бр. 48](apis://Base=NORM&DocCode=432112020&Type=201) от 2011 г., изм. с [Решение № 1](apis://CORT|252611|0||) от 2012 г. на Конституционния съд на РБ - [бр. 20](apis://Base=NORM&DocCode=432112047&Type=201) от 2012 г.; изм. и доп., [бр. 47](apis://Base=NORM&DocCode=432112053&Type=201) от 2012 г., изм., [бр. 53](apis://Base=NORM&DocCode=432112054&Type=201) от 2012 г., [бр. 54](apis://Base=NORM&DocCode=432112060&Type=201) от 2012 г., изм. и доп., [бр. 60](apis://Base=NORM&DocCode=432112075&Type=201) от 2012 г., [бр. 75](apis://Base=NORM&DocCode=432113015&Type=201) от 2012 г., доп., [бр. 15](apis://Base=NORM&DocCode=432113068&Type=201) от 2013 г., изм., [бр. 68](apis://Base=NARH&DocCode=432114053&Type=201) от 2013 г., изм. и доп., [бр. 53](apis://Base=NARH&DocCode=432114107&Type=201) от 2014 г., изм., [бр. 107](apis://Base=NARH&DocCode=432115014&Type=201) от 2014 г., [бр. 14](apis://Base=NARH&DocCode=432115019&Type=201) от 2015 г., изм. и доп., [бр. 19](apis://Base=NARH&DocCode=432115037&Type=201) от 2015 г., [бр. 37](apis://Base=NARH&DocCode=432115079&Type=201) от 2015 г., изм., [бр. 79](apis://Base=NARH&DocCode=432115092&Type=201) от 2015 г., доп., [бр. 92](apis://Base=NARH&DocCode=432115095&Type=201) от 2015 г., изм., [бр. 95](apis://Base=NARH&DocCode=432115101&Type=201) от 2015 г., изм. и доп., [бр. 101](apis://Base=NARH&DocCode=432115102&Type=201) от 2015 г., [бр. 102](apis://Base=NARH&DocCode=432116013&Type=201) от 2015 г., изм., [бр. 13](apis://Base=NARH&DocCode=432116050&Type=201) от 2016 г., [бр. 50](apis://Base=NARH&DocCode=432116081&Type=201) от 2016 г., изм. и доп., [бр. 81](apis://Base=NARH&DocCode=432116086&Type=201) от 2016 г., доп., [бр. 86](apis://Base=NARH&DocCode=432116098&Type=201) от 2016 г., изм. и доп., [бр. 98](apis://Base=NARH&DocCode=432116101&Type=201) от 2016 г., [бр. 101](apis://Base=NARH&DocCode=432117009&Type=201) от 2016 г., [бр. 9](apis://Base=NARH&DocCode=432117011&Type=201) от 2017 г., [бр. 11](apis://Base=NARH&DocCode=432117054&Type=201) от 2017 г., изм., [бр. 54](apis://Base=NARH&DocCode=432117058&Type=201) от 2017 г., [бр. 58](apis://Base=NARH&DocCode=432117077&Type=201) от 2017 г., изм. и доп., [бр. 77](apis://Base=NARH&DocCode=432117097&Type=201) от 2017 г., [бр. 97](apis://Base=NARH&DocCode=432118002&Type=201) от 2017 г., [бр. 2](apis://Base=NARH&DocCode=432118007&Type=201) от 2018 г., доп., [бр. 7](apis://Base=NARH&DocCode=432118017&Type=201) от 2018 г., изм., [бр. 17](apis://Base=NARH&DocCode=432118055&Type=201) от 23.02.2018 г., доп., [бр. 55](apis://Base=NARH&DocCode=432118059&Type=201) от 2018 г., изм., [бр. 59](apis://Base=NARH&DocCode=432118062&Type=201) от 2018 г., доп., [бр. 62](apis://Base=NARH&DocCode=432118077&Type=201) от 2018 г., [бр. 77](apis://Base=NARH&DocCode=432118086&Type=201) от 2018 г., изм., [бр. 86](apis://Base=NARH&DocCode=432118105&Type=201) от 2018 г., изм. и доп., [бр. 105](apis://Base=NARH&DocCode=432119013&Type=201) от 2018 г., изм., [бр. 13](apis://Base=NARH&DocCode=432119017&Type=201) от 2019 г., бр. 17 от 2019 г.) чл. 148в се отменя.

ПРЕХОДНИ РАЗПОРЕДБИ

**§ 48.** Вписаните в регистъра по Закона за движението по пътищата лица, извършващи пътна помощ привеждат дейността си в съответствие с този закон в двугодишен срок от влизането му в сила.

**§ 49.** Законът влиза в сила от деня на обнародването му в „Държавен вестник“, с изключение на: § 9 относно чл. 12, ал. 2, § 10 относно чл. 12а, ал. 1, т. 7, § 17 относно чл. 24а, ал. 5 и § 18 относно чл. 24б, които влизат в сила две години след обнародването му.